CELEX: 32000R2731
Language: ro
Date: 2000-12-14 00:00:00
Title: Regulamentul (CE) nr. 2731/2000 al Comisiei din 14 decembrie 2000 de modificare a Regulamentului (CE) nr. 2543/95 de stabilire a normelor de aplicare a sistemului de licențe de export pentru uleiul de măsline

03/Volumul 35
            
            
               RO
            
            
               Jurnalul Ofícial al Uniunii Europene
            
            
               188
            
         32000R2731
   
               L 316/42
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 2731/2000 AL COMISIEI
   
   din 14 decembrie 2000
   de modificare a Regulamentului (CE) nr. 2543/95 de stabilire a normelor de aplicare a sistemului de licențe de export pentru uleiul de măsline
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 136/66 al Consiliului din 22 septembrie 1966 privind organizarea comună a piețelor în sectorul uleiurilor și grăsimilor (1), astfel cum a fost modificat ultima dată prin Regulamentul (CE) nr. 2702/1999 (2), în special articolul 2 alineatul (2),
   întrucât:
   
               (1)
            
            
               În vederea simplificării aranjamentelor, anexa III la Regulamentul (CE) nr. 1291/2000 al Comisiei din 9 iunie 2000 de stabilire a normelor comune de aplicare a sistemului de licențe de import și de export și de certificate de fixare în avans pentru produsele agricole (3) stabilește cantitățile maxime de produse agricole pentru care autorizațiile de import și export și certificatele de fixare anticipată nu sunt necesare și nu trebuie să fie prezentate. Pentru uleiul de măsline cantitățile sunt de 100 kg, atât pentru import, cât și pentru export.
            
         
               (2)
            
            
               Articolul 2 alineatul (4) din Regulamentul (CE) nr. 2543/95 al Comisiei (4), astfel cum a fost modificat ultima dată prin Regulamentul (CE) nr. 726/98 (5), prevede că, pentru exporturi de 50 kg sau mai puțin, nu este necesară autorizație.
            
         
               (3)
            
            
               Având în vedere măsurile orizontale adoptate de Regulamentul (CE) nr. 1291/2000 privind cantitățile maxime, pe produs, care pot fi importate sau exportate fără autorizație, pentru simplificare și siguranță juridică, se recomandă să nu se păstreze dispoziții divergente în cadrul fiecărui sector și în special pentru uleiul de măsline.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului de gestionare pentru uleiuri și grăsimi,
            
         ADOPTĂ PREZENTUL REGULAMENT:
   Articolul 1
   Articolul 2 alineatul (4) din Regulamentul (CE) nr. 2543/95 se elimină.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 decembrie 2000.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO 172, 30.9.1966, p. 3025/66.
   
      (2)  JO L 327, 21.12.1999, p. 7.
   
      (3)  JO L 152, 24.6.2000, p. 1.
   
      (4)  JO L 260, 31.10.1995, p. 33.
   
      (5)  JO L 100, 1.4.1998, p. 46.